Den 20-årige back Mads Mensah Larsen skal fremover spille for Aalborg Håndbold. Han stod ellers uden kontrakt ligesom resten af AG Københavns hold, men har nu en tre-årig aftale med nordjyderne. Det oplyser sporten.tv2.dk. Mads Mensah Larsen startede sin karriere i AG København, og efter en periode hos FC Nordsjælland, blev han en del af førsteholdstruppen hos AG København. Aalborg Håndbold har inviteret til pressemøde senere i eftermiddag, hvor de skal offentliggøre en ny spiller.
Aalborg Håndbold har benyttet sig af AG Københavns konkurs og har givet en af deres spillere en kontrakt.